৪৫টি গ্রহে থাকতে পারে প্রাণের অস্তিত্ব? বড় সাফল্য বিজ্ঞানীদের

ওয়েব ডেস্ক : পৃথিবী (Earth) ছাড়া অন্য কোনও গ্রহে রয়েছে প্রাণের অস্তিত্ব? এই প্রশ্নের উত্তর এখনও খুঁজে পাননি বিজ্ঞানীরা। কিন্তু তা সত্বেও তাঁরা অনুসন্ধান চালিয়ে যাচ্ছেন। এর মাঝেই বড় সাফল্য অর্জন করলেন বিজ্ঞানীরা (Scientists)। সায়েন্স ডেইলিতে প্রকাশিত একটি গবেষণা অনুসারে, জ্যোতির্বিজ্ঞানীরা বিভিন্ন তথ্য বিশ্লেষণ করে ৪৫টি নতুন গ্রহকে (New Planets) খুঁজে পেয়েছেন। যেখানে প্রাণের অস্তিত্ব থাকতে পারে!

বিজ্ঞানীরা এই গ্রহগুলিকে বিশ্লেষণ করে জানতে পেরেছেন, এই সমস্ত গ্রহগুলির (Planets) তাপমাত্রা খুব বেশি গরম বা ঠান্ডা নয়। আর ৪৫টির মধ্যে ২৪টি গ্রহে প্রাণের অস্তিত্বের সম্ভাবনা বেশি। এই গ্রহগুলিতে জলের অস্তিত্বও থাকতে পারে। আর গ্রহগুলিতে পৃথিবীর মতো কঠিন ও পাথুরে পৃষ্ঠ থাকার সম্ভাবনা রয়েছে, যা প্রাণের বিকাশের জন্য অপরিহার্য। জানা যাচ্ছে, ওয়েব স্পেস টেলিস্কোপ (JWST) এবং ভবিষ্যতের এক্সট্রিমলি লার্জ টেলিস্কোপ (ELT)-এর মাধ্যমে এই গ্রহগুলির উপর নজর রেখে চলেছেন বিজ্ঞানীরা। এই টেলিস্কোপের মাধ্যমে এই গ্রহগুলিতে বিভিন্ন গ্যাসের অস্তিত্ব খুঁজে চলেছেন। তা থাকলে, প্রাণের অস্তিত্বেরও প্রমাণ মিলতে পারে। জানা যাচ্ছে, ভবিষ্যতে গ্রহগুলিতে বেতার তরঙ্গ পাঠাতে পারেন বিজ্ঞানীরা।

আরও খবর : ভারতমুখী জাহাজগুলিকে নিরাপত্তা দিতে নতুন অপারেশন শুরু করল সেনা

কিন্তু এই গ্রহগুলিকে শুধুমাত্র টেলিস্কোপ দিয়ে নিরিক্ষণ করা সম্ভব। কারণ এই গ্রহগুলি পৃথিবী (Earth) থেকে অনেক আলোকবর্ষ দূরে অবস্থিত। ফলে সেখানে যদি যেতে হয়, তাহলে সেক্ষেত্রে হাজার হাজার বছর পেরিয়ে যাবে। বিজ্ঞানীরা জানাচ্ছেন, এই গ্রহগুলির বেশিরভাগ সূর্যের থেকে আকারে ছোট কোনও নক্ষত্রকে প্রদক্ষিণ করে চলেছে।

এই গবেষণার প্রধান গবেষকরা বলেছেন, আমরা এমন কিছু বিষয়ে মনোনিবেশ করতে চাইছি যেখানে সাফল্য আসার সম্ভাবনা রয়েছে। মহাকাশের চারিদিকে না ঘুরে, বিশেষ বিশেষ কিছু গ্রহের উপর নজর নজর রাখতে চাইছি, যেখানে প্রাণের অস্তিত্ব মিলতে পারে। আগামী কিছু বছরের মধ্যে এই গ্রহগুলির পৃষ্ঠে রাসায়নিকত চিহ্ন সংগ্রহ করতে সক্ষম হল বলেও জানিয়েছেন তাঁরা।